Държавен вестник, бр. 44, 2019 г., стр. 73

БРОЙ  44	
Д Ъ Р Ж А В Е Н  В Е С Т Н И К 	
СТР.  73  
4, 6 – 9, се извършва от лекари специалисти 
от ЦВМК; на лицата по чл. 3, т. 1 и 5 – от 
лекари специалисти от ЦВМК и ФВМК, а за 
лицата по чл. 3, т. 1, 3 и 8 (военнослужещи 
и резервисти на плавателна длъжност) – от 
медицинска комисия от ОВМЕРВ – Варна.“
2. В ал. 3 т. 5 се изменя така:
„5. индивидуално – инициирано от ЦВМК 
с писмо-образец (приложение № 14) до коман­
дира/началника на военното формирование 
или ръководителя на съответната структура, 
със съгласието на освидетелствания военно­
служещ, изразено в искане от командира/
началника на военното формирование или 
ръководителя на съответната структура за 
освидетелстване на индивидуалната годност 
на военнослужещия по образец (приложение 
№ 13);“.
§ 4. Член 8 се изменя така: 
„Чл. 8. При определяне годността за ле­
тателна длъжност на освидетелстваните се 
извършва специализирано авиопсихологично 
изследване по методиката, посочена в при­
ложение № 18.“
§ 5. В чл. 12, ал. 1 думите „чл. 2, ал. 1, 
т. 4“ се заменят с „чл. 2, ал. 1, т. 5“.
§ 6. Създава се чл. 15а:
„Чл. 15а. (1) Функционалните военно­
медицински комисии по чл. 2, ал. 1, т. 3 
се разкриват със заповед на началника на 
ВМА от състава на МБАЛ – гр. Пловдив, 
МБАЛ – гр. Плевен, и МБАЛ – гр. Сливен, 
към ВМА.
(2) Медицинската комисия от ОВМЕРВ – 
Вар­на, се формира от лекарите специалисти 
от ОВМЕРВ – Варна.
(3) Председателят на ФВМК и на Меди­
цинската комисия от ОВМЕРВ – Варна, е 
лекар, военнослужещ или цивилен служител 
с трудов стаж като лекар не по-малко от 
10 години, с придобита клинична специалност.
(4) Лекарите от ФВМК и от Медицинската 
комисия от ОВМЕРВ – Варна, имат придо­
бита клинична специалност, като извършват 
освидетелстване по специалността си, изгот­
вят предложение за експертно решение и го 
представят на общо заседание на ФВМК.
(5) Всяка ФВМК и Медицинската комисия 
от ОВМЕРВ – Варна, притежават собствен 
печат.“ 
§ 7. В чл. 16, ал. 1, след думите „Решенията 
на ЦВМК“ се поставя запетая и се добавя 
„на ФВМК и на медицинската комисия от 
ОВМЕРВ – Варна“.
§ 8. Досегашната разпоредба на чл. 17 става 
ал. 1 и се създава ал. 2:
„(2) Централната военномедицинска ко­
мисия, ФВМК и медицинската комисия от 
ОВМЕРВ – Варна, използват общ регистър за 
явилите се пред съответната комисия лица 
по чл. 3, т. 1 и 5, достъпен за всяка от тях.“
§ 9. В чл. 21, ал. 1 след думите „ЦВМК“ 
се поставя запетая и се добавя „ФВМК и 
медицинската комисия от ОВМЕРВ – Варна“. 
§ 10. В чл. 22, ал. 1 след думите „ЦВМК“ се 
поставя запетая и се добавя „и медицинската 
комисия от ОВМЕРВ – Варна“.
§ 11. В чл. 25, ал. 1 думите „отдела по во­
енномедицинска експертиза за работа на вода 
(ОЕРВ) към ЦВМК в гр. Варна“ се заменят с 
„медицинската комисия от ОВМЕРВ – Варна“.
§ 12. В Приложение № 1 към чл. 3 се правят 
следните изменения и допълнения:
1. В част I „Медицински стандарти за оп­
ределяне годността за служба по заболявания 
и състав“, в раздел „Специфични указания и 
тълкувания“: 
а) в клас IV, подклас „Затлъстяване и други 
разстройства, поради прехранване (Е65-Е68)“, 
в „Е66 Затлъстяване“ след думите „Втора 
степен затлъстяване – БМИ 35 до 39,99“ се 
добавя „Трета степен затлъстяване – БМИ 
над 40,00;“
б) в клас V след заглавието на подклас 
„Психични и поведенчески разстройства, 
дължащи се на употреба на психоактивни 
вещества (F10-F19)“ се създава нов абзац:
„Този подклас се отнася за употребата на 
алкохол и/или злоупотребата с наркотични 
вещества или техни аналози, определени в до­
пълнителната разпоредба на Закона за контрол 
върху наркотичните вещества и прекурсорите, 
в съответствие с диагностичните критерии, 
посочени в Международната класификация 
на болестите за употреба на психоактивни 
вещества.“;
ба) в абзац четвърти, изречение второ „При 
необходимост се извършват целенасочени 
психологични изследвания съгласно „Мето­
диката за клинично психологично изследва­
не за нуждите на психиатричния преглед и 
авиопсихологично изследване за определяне 
на психологичната годност за летателна 
длъжност“ (Приложение № 14).“ се заличава;
в) в клас V, подклас „Разстройства на лич­
ността и поведението в зряла възраст (F60-F69)“ 
се правят следните изменения: 
вa) абзац четвърти „При недостатъчно обек­
тивизиране на състоянието лицата по всички 
графи подлежат на психологично изследване 
в ЦВМК съгласно „Методиката за клинич­
но психологично изследване за нуждите на 
психиатричния преглед и авиопсихологично 
изследване за определяне на психологичната 
годност за летателна длъжност“ (Приложение 
№ 14).“ се заличава;
вб) абзац девети „При обективизиране на 
състоянието да се използват и специализирани 
психологични тестове и скали (Кинси, Сцонди) 
съгласно (Приложение № 14).“ се заличава;
г) в клас V, подклас „Умствена изостана­
лост (F70-F79)“, абзац втори, думите „съгласно 
(Приложение № 14)“ се заличават;